**Projektas**

**LIETUVOS RESPUBLIKOS ENERGETIKOS MINISTRAS**

**įsakymas**

**DĖL ENERGETIKOS MINISTRO 2016 M. LIEPOS 4 D. ĮSAKYMO NR. 1-194 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ 04.3.1-VIPA-V-101 PRIEMONĖS „VALSTYBEI NUOSAVYBĖS TEISE PRIKLAUSANČIŲ PASTATŲ ATNAUJINIMAS“ PROJEKTŲ FINANSAVIMO SĄLYGŲ APRAŠO NR. 1 PATVIRTINIMO“ PAKEITIMO**

2024 m. d. Nr.

Vilnius

1. P a k e i č i u 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-VIPA-V-101 priemonės „Valstybei nuosavybės teise priklausančių pastatų atnaujinimas“ projektų finansavimo sąlygų aprašą Nr. 1, patvirtintą Lietuvos Respublikos energetikos ministro 2016 m. liepos 4 d. įsakymu Nr. 1-194 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-VIPA-V-101 priemonės „Valstybei nuosavybės teise priklausančių pastatų atnaujinimas“ projektų finansavimo sąlygų aprašo Nr. 1 patvirtinimo“:

1.1. Pakeičiu 5 punktą ir jį išdėstau taip:

„5. Priemonės įgyvendinimą administruoja Lietuvos Respublikos energetikos ministerija (toliau – Ministerija) ir UAB „Investicijų ir verslo garantijos“ (toliau – įgyvendinančioji institucija).“

1.2. Pakeičiu 81 punktą ir jį išdėstau taip:

„81. Grafikas ir (ar) grąžintinų lėšų terminas gali būti tikslinami. Įgyvendinančioji institucija, išnagrinėjusi projekto vykdytojo raštu pateiktą argumentuotą prašymą su pagrindžiančiais dokumentais tikslinti Grafiką ir (ar) grąžintinų lėšų terminą, priima sprendimą dėl jo pakeitimo.“

1.3. Pakeičiu 82 punktą ir jį išdėstau taip:

„82. Lėšų grąžinimo terminas – ne ilgiau kaip 20 metų, pradedant skaičiuoti nuo kitų metų po projekto veiklų įgyvendinimo pabaigos. Lėšų grąžinimai atliekami vieną kartą per metus – iki einamųjų metų birželio 30 d.“

1.4. Pakeičiu 84 punktą ir jį išdėstau taip:

„84. Projekto vykdytojas lėšas grąžina vadovaudamasis Projektų administravimo ir finansavimo taisyklėmis bei Grąžintinų ir grąžintų lėšų administravimo taisyklėmis ir ne vėliau kaip per 30 kalendorinių dienų po kiekvieno grąžintinų lėšų grąžinimo įgyvendinančiai institucijai ir Ministerijai turi pateikti lėšų grąžinimo faktą pagrindžiančių apskaitos dokumentų kopijas.“|

2. N u s t a t a u, kad šio įsakymo nuostatos taikomos ir iki šio įsakymo įsigaliojimo pateiktoms paraiškoms.

Energetikos ministras